*Projekts*

**LATVIJAS REPUBLIKAS MINISTRU KABINETS**

2020.gada \_\_\_.\_\_\_\_\_\_\_\_\_ Noteikumi Nr.\_\_\_

Rīgā  (prot. Nr.\_\_\_ \_\_\_ §)

**Brīvības pieminekļa un Rīgas Brāļu kapu padomes nolikums**

Izdoti saskaņā ar

Brīvības pieminekļa un Rīgas Brāļu kapu likuma

8.panta pirmo daļu

1. Brīvības pieminekļa un Rīgas Brāļu kapu padome (turpmāk – padome) ir konsultatīva institūcija, kuras darbības mērķis ir veicināt institūciju sadarbību un lēmumu pieņemšanu attiecībā uz Brīvības pieminekļa un Rīgas Brāļu kapu saglabāšanu, aizsardzību un izmantošanu.

2. Padome veic Brīvības pieminekļa un Rīgas Brāļu kapu likumā noteiktās funkcijas un uzdevumus.

3. Padomei ir Brīvības pieminekļa un Rīgas Brāļu kapu likumā noteiktās tiesības.

4. Padomi vada padomes priekšsēdētājs, bet viņa prombūtnes laikā – padomes priekšsēdētāja vietnieks. Padomes priekšsēdētāja vietnieku no sava vidus uz padomes pilnvaru laiku ievēlē padomes locekļi ar vienkāršu balsu vairākumu.

5. Padome ir lemttiesīga, ja tās sēdē piedalās ne mazāk par divām trešdaļām no padomes locekļiem.

6. Padomes sēdes notiek pēc padomes priekšsēdētāja, viņa vietnieka vai padomes locekļa ierosinājuma, iesniedzot padomes priekšsēdētājam attiecīgu iesniegumu. Padomes sēdes notiek ne retāk kā reizi trīs mēnešos.

7. Padome lēmumu pieņem ar vienkāršu balsu vairākumu. Ja balsu skaits sadalās vienādi, izšķirošā ir padomes priekšsēdētāja balss.

8. Padomes priekšsēdētājs vai viņa prombūtnes laikā – padomes priekšsēdētāja vietnieks:

 8.1. apstiprina padomes sēdes darba kārtību;

 8.2. sasauc un vada padomes sēdes;

 8.3. nosaka padomes sēžu vietu un laiku;

 8.4. bez īpaša pilnvarojuma pārstāv padomi.

9. Padomes sēdēm nepieciešamos dokumentus un informāciju sagatavo Nacionālā kultūras mantojuma pārvalde un ne vēlāk kā piecas darbdienas pirms sēdes iesniedz padomes priekšsēdētājam.

10. Padomes priekšsēdētāja apstiprināto sēdes darba kārtību un citus ar darba kārtību saistītos materiālus Nacionālā kultūras mantojuma pārvalde ne vēlāk kā četras darbdienas pirms sēdes nosūta elektroniski visiem padomes locekļiem.

11. Padomes sēdes ir atklātas.

12. Padomes sēdes protokolē. Padomes sēdes protokolā norāda darba kārtību, sēdes dalībniekus un personas, kuras izteikušās par attiecīgo jautājumu, kā arī pieņemtos lēmumus un padomes dalībnieku atšķirīgos viedokļus. Padomes sēdes protokolu paraksta padomes priekšsēdētājs un protokolētājs.

13. Nacionālā kultūras mantojuma pārvalde sagatavo padomes sēdes darba kārtību, organizē sēdes un tehniski nodrošina padomes darbu, kā arī nodrošina padomes lēmumu ievietošanu Nacionālās kultūras mantojuma pārvaldes tīmekļvietnē un kontrolē to izpildi.

Ministru prezidents A.K.Kariņš

Kultūras ministrs N.Puntulis

Vīza: Valsts sekretāre D.Vilsone

Dambis 67213113

Juris.Dambis@mantojums.lv